URRUTIA OIANGUREN (EAJ, 2017-09-28):
Ubera anderea.
Aurreko baten zure taldekide den Iriarte andereak esaten zuen berak ez zuela inoiz gezurrik esaten. Eta nik ziurtatu dezakezut, ziurtatu dezaket ez naizela inoiz tribuna honetara etortzen aurkeztu diren gauzak irakurri gabe.
Irakurri ditut. Beharbada, beharbada ez diot eman zure asmoa zen interpretazio bera, beharbada. Horregatik dauzkagu interpretazio ezberdinak eta ikuspegi ezberdinak. Baina hori, hori elkarrizketarekin, elkarrizketarekin, beste gauza asko bezala, elkarrizketarekin konpondu daiteke.
Eta aurrekari hauek jakinda, beharbada elkarrizketa bide ezberdinak, orain artean esploratu ez ditugunak esploratu beharko genituzke. Eta nik galdetzen dizut, zu prest al zaude ? Ni bai.
Zeren gaur ez dugu esan elkarrizketarako itxiak gaudenik, ezta gutxiagorik ere. Ezta gutxiagorik ere. Gaur esan duguna da edo eman dugun iritzia ez zaigula egokia iruditzen lege proposamena dagoen bezala. Eta gainera, gainera proposatzen dituzuen gauza batzuei bide emateko aukera bat eman dizuet.
Bai, esan dizuet. Eske ez didazue entzuten. Hori da, arazoa da sarritan hemen elkarrizketa baino gehiago monologoen pilaketa egiten dugula.
Esan dizut eta, ea aurkitzen dudan, literalki esateko: "Hezkuntza legera eraman behar gintuzken herri itun bat beharko genuke aldez aurretik. Eta hori lortzeko asmoz, irekitako prozesuan badago gune parte-hartzaile bat, non aitzin izenburuko erabaki orokorrean atalerako aldarrikapenak sartu ahal izango liratekeen".
Kontutan izanda beti, beno hori ez dator kasura orain. Hau da, badaude, badaude guneak, hitz egin dezagun.
Baina gauza bat esango dizut. Euskal politika pixka bat ezagutzen duena, oro har eta baita hezkuntza alorrean ere, badaki hemen ia-ia mantra bat osatzeraino akordioa, ituna, ituna, akordioa, akordioa eta ituna behin eta berriro eta elkarrizketa behin eta berriro nork defendatzen duen, nork gauzatzen duen, behin eta berriro.
Eta hezkuntza alorren, herri honetarako hain kablea eta estrategikoa den hezkuntza alorrean, nik ez dakit zuk, baina nik behin eta berriro entzuten diot Uriarte sailburu andereari akordio eta ituna, eta ituna eta akordioa eta elkarrizketa. Eta segi eta segi.
Orduan zu etortzea guri aurpegiratzera ez dugula elkarrizketarik nahi, iruditzen zait, iruditzen zait, ez dakit, gutxienean paradoxikoa.
Eta gainera gehiago esango dizut, gehiago esango dizut, elkarrizketaren bila aritzen garenean eta defendatzen dugunean eta nahi dugula, eta behin eta berriro defendatzen dugunean, beti epiteto eta adjektibo batzuk tarteko, badakizue zer aurkitzen dugun eta sektore honetan ugari? Ukabila itxita. Eta bostekoa luzatu daiteke, baina bostekoa ematea ukabila itxita duenarekin ezinezkoa da, bestela egin aproba.
Baztertzailea. Guk esan dugu baztertzailea dela gauza bat eta da agente bat, hain zuzen ere, zuei gustatzen ez zaizuena alde batera uztea, hori bai da baztertzailea. Emakunde, edo Osasun Saila, edo ikastolak, edo, hori, hori ez da baztertzailea, baina bestea bai, bestea baztertzailea da.
Eta nik esango nuke, nik esango nuke ideia konkretu bat nabarmentzen duela, lehen aipatu dudan bezala, gizarteari buruz. Eta esan duzu mesfidantzarekin hartzen dugula dena, ez hartzeko bezala, ez hartzeko bezala, baina hasi naizen bezala bukatuko dut.
Mesfidantza hori, mesfidantza hori gainditzeko modu bakar bat dago eta herri honetan erronka asko ditugu, baina nik esango nuke lehenengoa hezkuntzarena dela, eta hori gainditzeko mesfidantza hori, eta hor denok izango dugu gure errua, baina mesfidantza hori gainditzeko baliabide bakarra bat dago, elkarrizketa, hitz egitea, ez soilik hona etortzea, Euzko Alderdi Jeltzalearekin konfrontatzera, zein ona, zein progresista, zein abertzalea, eurak baina gehiago izatera, ez, bidea da elkarrizketa.
Ganbara honetan badaude beste hain bat areto eta areto horietan ni orduak emateko prest nago eta ziur aski ni bezala, gure taldeko beste askok eta baita Uriarte sailburu andrea ere, ordu asko emateko nago zuekin eta beste edonorekin, edozeinekin akordioetara iristeko.
Eskerrik asko.